Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: szakok, illetve a felsőoktatásról szóló 1993. évi LXXX. törvény szerinti főiskolai vagy
Paragraph Index: 178

b) A mesterképzési szakon végzettek alkalmasak: − a megszerzett tudás alkalmazására és gyakorlati hasznosítására, a problémamegoldó technikák felhasználására, − a tudományágban megszerzett szakmai tapasztalat ismereti határairól származó információk, felmerülő új problémák, új jelenségek feldolgozására, − a lehetőségek szerint helytálló bírálat vagy vélemény megfogalmazására, döntéshozásra, következtetések levonására, − a megoldandó problémák megértésére és megoldására, eredeti ötletek felvetésére, − magyar és legalább egy idegen nyelven való kommunikációra, − szakmailag magas szinten önállóan megtervezni és végrehajtani feladatokat, − önművelésre, önfejlesztésre a saját tudás magasabb szintre emelésére, − a műszaki-, biológiai-, gazdasági-, és humán-erőforrások kezelésének komplex szemléletére, − rendszerszemléletű, folyamat orientált gondolkodásmód alapján komplex rendszerek globális tervezésére, − integrált ismeretek alkalmazására a mezőgazdasági és élelmiszeripari gépészeti berendezések és folyamatok, a mezőgazdasági, az élelmiszeripari, a gépipari anyagok és technológiák, valamint a kapcsolódó elektronika, és informatika szakterületeiről, 2008/120. szám − a mezőgazdasági és élelmiszeripari gépészeti rendszerek tervezésében, szervezésében és működtetésében használatos eljárások, modellek, információs technológiák alkalmazására, − a mezőgazdasági és élelmiszeripari gépészeti rendszerek és technológiák minőségbiztosítására, méréstechnikai és jelfeldolgozási feladatok megoldására, − választott szakiránytól függően a mezőgazdasági és élelmiszeripari eljárások és folyamatok gépeinek, berendezéseinek analízisére, fejlesztésére, tervezésére, gyártására, üzemeltetésére.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes